Scholes kritisk til Martial: – Han ser ikke ut til å bry seg
– Han har fortsatt mye å bevise når det gjelder å score mål. Han er ikke en spiss som dere, sier Scholes og peker på sine kolleger i BT Sports Champions League -studio, Michael Owen og Gary Lineker, to tidligere målmaskiner. Scholes' kritikk mot Martial kom etter at Manchester United hadde spilt 0-0 på hjemmebane mot PSV Eindhoven. – Han lever ikke for å score mål. Han er en spiller som liker å komme utenfor boksen, han liker å dreie ut mot kanten, sier Scholes om Martial. HUDFLETTER UNITED: – Ikke i nærheten av det de en gang varDen legendariske United-midtbanespilleren, som nå har blitt TV-ekspert, tror ikke at Martial har innstillingen som skal til for å score jevnt og trutt på toppnivå. – Han ser ikke ut til å bry seg når han brenner en sjanse, han ser ikke ut til å bry seg når han scorer et mål. Men som spiss er alt man lever for å score mål. Det eneste du vil, er å score mål, men han ser ikke ut som den typen spiller for meg. – Kanskje de må på overgangsmarkedet i januar for å finne en av dem, avslutter Scholes. HISTORIEN OM MARTIAL: Tenåringspappaen som ble stjerne over nattenUavgjortkampen mot PSV var Uniteds 12. kamp uten baklengsmål denne sesongen, men også deres femte 0-0-kamp. – Det var en ekte mangel på kvalitet i den siste tredjedelen. Du kan forsvare deg så bra du vil, men hvis du ikke har de angrepsspillerne som kan skape litt magi, så kommer du til å slite, sier Scholes. Han sier at United er «a million miles» unna å være på nivå med angrepene til Bayern München og Barcelona, og trekker altså spesielt frem 20 år gamle Martial. STJERNEFABRIKKEN: Forstaden som fostret Henry, Evra og MartialMartial kom til United fra Monaco på tampen av overgangsvinduet i sommer. Han åpnet med et kjempesmell ved å score fire mål på sine fire første kamper i klubben, men har siden slutten av september bare notert seg for én scoring – mot CSKA Moskva i Champions League. United måtte betale nesten en halv milliard kroner for å kjøpe stortalentet, og diverse klausuler kan føre overgangssummen til 750 millioner kroner. KOMMENTAR: «Ta vare på denne gutten. Han har blitt symbolet på galskapen.»
Etter en eventyrlig start på sesongen, har Anthony Martial (20) gått over en måned uten å score. Paul Scholes (41) mener han ikke er riktig mann til å løse Manchester Uniteds målvegring.